Як зазначыў Анатоль Лявоненка, паспрыяла гэтаму тое, што загадзя, яшчэ ў чэрвені, належным чынам была падрыхтавана да работы і прынята камісіяй рэспубліканскай хлебнай інспекцыі з адзнакай “выдатна” ўся матэрыяльная база, таму не было ні аднаго выпадку збою ў рабоце абсталявання падчас прыёмкі і выгрузкі зерня на элеватары. Своечасовую прыёмку збожжа на працягу сутак забяспечылі пераведзеныя з іншых участкаў прадпрыемства, а таксама дадаткова прынятыя вопытныя работнікі, якія займаюцца гэтай справай ужо не адзін год і добра ведаюць усе нюансы.